ROMÂNIA
JUDEŢUL BISTRIŢA-NĂSĂUD 

CONSILIUL LOCAL FELDRU

HOTĂRÂRE

privind trecerea din domeniul public în domeniul privat al Comunei Feldru a unui imobile-construcție, situat în comuna Feldru, str. Pleșe, aferente sistemului de alimentare cu apă, înscris în Cartea Funciară nr. 25005 Feldru, în vederea scoaterii din funcțiune, casării și valorificării

         Consiliul local al comunei Feldru întrunit în ședința extraordinară din data de 26.05.2026.
         Având în vedere:

              - Referat de aprobare a primarului comunei Feldru nr. 4853 din 22.05.2026.

              - Raportul compartimentului de resort nr. 4854 din 22.05.2026.

              - Avizul comisiei de specialitate nr. 5036 din 26.05.2026.

              - Adresa Aquabis nr. 1704 / 21.05.2026 cu privire la reabilitarea rezervorului de stocare apa din localitatea Feldru.

              - prevederile art. 864 din Legea nr. 287/2009 privind Codul civil, republicată, cu modificările şi completările ulterioare;

              - prevederile art. 7 din Legea nr. 52/2003 privind transparenţa decizională în administraţia publică, republicată;

              - prevederile Ordonanței de Guvern nr. 112 / 2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, cu modificările și completările ulterioare;

              - prevederile pct. 22 - 23 din Cap. III al Anexei nr. 1 la Hotărârea de Guvern nr. 909 / 1997 pentru aprobarea Normelor metodologice de aplicare a Legii nr. 15 / 1994 privind amortizarea capitalului imobilizat în active corporale şi necorporale, modificată şi completată prin Ordonanţa Guvernului nr. 54/1997;

              - prevederile Hotărârii de Guvern nr. 1031 / 1999 pentru aprobarea Normelor metodologice privind înregistrarea în contabilitate a bunurilor care alcătuiesc domeniul public al statului şi al unităţilor administrativ-teritoriale, cu modificările ulterioare;

              - Contractul de delegare a gestiunii serviciilor publice de alimentare cu apă și de canalizare nr. 3 / 2008, cu modificările și completările ulterioare;

         - Extrasul de Carte Funciară nr. 25005 Feldru;

         În temeiul prevederilor art. 108, lit. e), art. 129, alin. (1), alin.2 lit. b), c), art. 139, alin. (3), lit. g), art. 196, alin. (1), lit. a), art. 286, alin. (4), art. 361, alin. (2) - (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
HOTĂRĂȘTE

         Art. 1 (1) Să se aprobe trecerea din domeniul public în domeniul privat al comunei Feldru a unui imobil - construcție, situat în comuna Feldru, str. Pleșe, aferente sistemului de alimentare cu apă, înscris în Cartea Funciară nr. 25005 Feldru, nr. cadastral 25005-C1, bazin de apă în regim de înălțime parter în suprafață construită desfășurată de 200 mp. edificat în anul 2005.
               (2) Trecerea în domeniul privat al comunei Feldru a imobilului - construcție prevăzute la alin. (1) se face în vederea scoaterii din funcțiune, casării și valorificării, ca urmare a încetării uzului și interesului public local, în condițiile legii.

               (3) Contractul de delegare a gestiunii serviciilor publice de alimentare cu apă și de canalizare nr. 3/2008, cu modificările și completările ulterioare, se va modifica prin act adițional, prin grija Asociației de Dezvoltare Intercomunitară pentru Servicii de Alimentare cu Apă și de Canalizare în județul Bistrița-Năsăud, după finalizarea operațiunilor prevăzute la alin. (2).

         Art. 2 (1) Societatea AQUABIS S.A. Bistrița va efectua demersurile necesare pentru casarea prin demolare a imobilului-construcție prevăzut la art. 1 și valorificarea materialelor rezultate precum și pentru realizarea investiției ,,Reabilitare rezervor în localitatea Feldru’’, Consiliul local Feldru dându-și acordul pentru desfășuarea lucrărilor aferente investiției pe amplasamentul existent identificat prin Cartea Funciară nr. 25005 Feldru.

                     (2) Sumele obținute prin valorificarea materialelor rezultate din demolare, după deducerea cheltuielilor aferente, se fac venit la bugetul comunei Feldru.

         Art. 3 Inventarul bunurilor care alcătuiesc domeniul public al județului Bistrița-Năsăud va fi actualizat potrivit prevederilor prezentei hotărâri.

         Art. 4 Prezenta hotărâre a fost adoptată cu un număr de 15 voturi „pentru” și 0 voturi ,,împotrivă”  și 0 „abțineri” din numărul total de 15 consilieri locali prezenți la ședință. 

         Art. 5 Cu ducerea la îndeplinire a prevederilor prezentei hotărâri se încredințează Primarului comunei Feldru și Societatea AQUABIS S.A. Bistrița.

         Art. 6 Prezenta hotărâre se comunică prin grija secretarului general al comunei Feldru, către:

              - Societatea AQUABIS S.A. Bistrița;

              - Asociația de Dezvoltare Intercomunitară pentru Servicii de Alimentare cu Apă și de Canalizare în județul Bistrița-Năsăud;

              - Instituţia Prefectului - Judeţul Bistriţa-Năsăud.

           Președinte de ședință
                    Contrasemnează secretar general

           Sălvan Ioan-Gabriel                                           al comunei Feldru

                                                                                              Beșuțiu Gavrilă

Nr. 26 din 26.05.2026

